L 314/36 Jurnalul Oficial al Uniunii Europene 29.11.2011 DECIZIA COMISIEI din 22 noiembrie 2011 privind criteriile pentru recunoaşterea centrelor de formare implicate în formarea mecanicilor de locomotivă, criteriile pentru recunoașterea examinatorilor responsabili cu evaluarea mecanicilor de locomotivă şi criteriile pentru organizarea examinărilor în conformitate cu Directiva 2007/59/CE a Parlamentului European și a Consiliului [notificată cu numărul C(2011) 7966] (Text cu relevanță pentru SEE) (2011/765|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2007/59/CE a Parlamentului European şi a Consiliului din 23 octombrie 2007 privind certi- ficarea mecanicilor de locomotivă care conduc locomotive şi trenuri  în sistemul feroviar comunitar (!), în  special articolul 23 alineatul (3) litera (b) și articolul 25 alineatul (5), întrucât: (1) Pentru atingerea unui nivel de calitate corespunzător şi comparabil în materie de formare și de examinare a mecanicilor de locomotivă și a mecanicilor de locomotivă candidați, în vederea certificării acestora în toate statele membre, este necesar să se stabilească criterii comune la nivelul Uniunii atât în privința procedurilor de recunoaştere a centrelor de formare, cât și în privința examinatorilor responsabili cu evaluarea mecanicilor de locomotivă. (2) Formarea și examinările trebuie realizate în mod cores- punzător și la un nivel de calitate rezonabil şi comparabil în toate statele membre, pentru a permite acceptarea reciprocă a examinărilor. (3) Centrele de formare trebuie să fie competente în privința activităților de formare pe care le desfășoară. Concret, centrele de formare trebuie să fie competente din punct de vedere tehnic şi operațional, să fie apte să organizeze cursuri de formare și să dispună de personalul şi de echipamentele adecvate în acest sens. (4)  Trebuie prevăzute dispoziții speciale cu privire la centrele de formare care aparţin întreprinderilor feroviare sau la administratorii de infrastructură care solicită certificate sau autorizații de siguranță. În scopul reducerii poverii administrative, este necesar ca statele membre să poată oferi posibilitatea de a combina recunoaşterea acestor centre de formare cu procesul de acordare a certificatelor sau autorizațiilor de siguranță. (5)  Examinatorii responsabili cu evaluarea mecanicilor de locomotivă trebuie să fie calificați și competenți în ceea ce priveşte materia examinărilor pe care doresc să le desfășoare. Cerințele privind nivelul competențelor unui () JO L 315, 3.12.2007, p. 31. examinator trebuie să se refere la aspecte precum metodele de examinare, calificările şi aptitudinea peda- gogică. Autoritățile competente trebuie să verifice în mod individual dacă o persoană sau o entitate care solicită recunoaşterea ca examinator responsabil cu evaluarea mecanicilor de locomotivă deţine competențele adecvate pentru desfășurarea examinărilor în domeniile de competență vizate. (6)  Examinatorii responsabili cu evaluarea mecanicilor de locomotivă trebuie să desfăşoare examinările în mod independent și imparțial. În acest scop, persoanele sau entitățile care solicită procedura de recunoaştere trebuie să dovedească autorității competente că îndeplinesc cerințele respective. (7) Măsurile prevăzute de prezenta decizie sunt conforme cu avizul comitetului menționat la articolul 32 din Directiva 2007/59/CE, ADOPTĂ PREZENTA DECIZIE: CAPITOLUL 1 DISPOZIȚII GENERALE Articolul 1 Obiectul și domeniul de aplicare Prezenta decizie stabileşte criteriile pentru recunoaşterea centrelor de formare care oferă formare profesională meca- nicilor de locomotivă și mecanicilor de locomotivă candidaţi, pentru recunoaşterea examinatorilor responsabili cu evaluarea mecanicilor de locomotivă și a mecanicilor de locomotivă candidați şi pentru organizarea examinărilor în conformitate cu Directiva 2007/59/CE. Prezenta decizie se aplică (a) centrelor de formare care oferă mecanicilor de locomotivă și mecanicilor de locomotivă candidaţi cursuri de formare legate de sarcinile de formare prevăzute la articolul 23 din Directiva 2007/59/CE; (b) examinatorilor responsabili cu evaluarea mecanicilor de locomotivă, autorizați să verifice competenţele mecanicilor de locomotivă candidaţi sau ale mecanicilor de locomotivă care urmează să fie certificați în conformitate cu articolul 25 din Directiva 2007/59/CE.